Kauno lopšelio-darželio „Žvangutis“

direktoriaus

2017 m. vasario 1 d.

įsakymas Nr. V- 8

**KAUNO LOPŠELIO-DARŽELIO „ŽVANGUTIS“ 2017 METŲ VEIKLOS PLANAS**

**I SKYRIUS**

**ĮVADAS**

Kauno lopšelį-darželį ,,Žvangutis“ lanko 258 vaikai. 86 % ugdytinių yra Šilainių mikrorajono gyventojai, 14% vaikų iš kitų Kauno miesto mikrorajonų. Lyginant su 2015 metais 4 % sumažėjo iš kitų mikrorajonų įstaigą lankančių vaikų. Laukiančių eilėje – 98 vaikai. Lyginant su 2015 metais laukiančiųjų eilėje vaikų skaičius sumažėjo 33 vaikais. Lopšelio grupes lanko 34 vaikai, darželio grupes – 148 vaikai, priešmokyklines – 76 vaikai. Lyginant su 2015 metais priešmokyklinėse grupėse vaikų skaičius padidėjo 14 vaikų. Didesnį vaikų skaičių grupėse sąlygoja Šilainių mikrorajono bendruomenės (tėvų) poreikiai.

Remiantis 2016 m. lapkričio mėn. duomenų analize:

50 % atlyginimo už vaikų, ugdomų pagal ikimokyklinio ir/ar priešmokyklinio ugdymo programas, išlaikymą lengvata priklauso 76 vaikams:

- 51 vaikas auga šeimose, kuriose tėvai augina tris ir daugiau nepilnamečių, ir besimokančių vaikų;

- 16 vaikų auga šeimose, kuriose vienas iš tėvų mokosi dieniniame mokymo įstaigų skyriuje;

- 8 vaikai auga šeimose, kuriose tėvų vidutinės pajamos vienam šeimos nariui per mėnesį yra mažesnės, kaip 1,5 valstybės remiamų pajamų dydžio.

Lyginant su 2015 metais, 2016 metais 50% lengvata taikoma 9 vaikams daugiau, kadangi padaugėjo besimokančių tėvų (7 vaikai) ir padaugėjo daugiavaikių šeimų (11 vaikų).

100% atlyginimo už vaikų, ugdomų pagal ikimokyklinio ir/ar priešmokyklinio ugdymo programas, išlaikymą lengvata priklauso 10 vaikams, kadangi vaikai auga šeimose, gaunančiose socialines pašalpas.

Lyginant su 2015 metais, 2016 metais 100% lengvata teikiama 1 vaiku mažiau.

2016 m. rugsėjo mėnesį Kauno miesto savivaldybės administracijos Socialinių reikalų skyriaus sprendimu nuo 2016-09-05 vienam priešmokyklinio amžiaus vaikui paskirti nemokami pietūs ir vienam priešmokyklinio amžiaus vaikui paskirta parama mokinio reikmėms įsigyti.

Nors įstaigos socialinis kontingentas yra įvairus, tačiau visos šeimos geba tenkinti vaikų socialinius poreikius, aprūpinti juos būtiniausiomis reikmėmis. Mokesčio už ikimokyklinę įstaiga lengvata naudojasi 63 šeimos. Tai sudaro apie 24 % bendro vaikų skaičiaus. Lyginant su 2015 metais, 2016 metais lengvata besinaudojančių šeimų skaičius sumažėjo 1 šeima.

Priešmokyklinę grupę lankė ir į mokyklą (pasiekę mokyklinę brandą) išvyko 62 vaikai. Lyginant su 2015 metais, 2016 metais į mokyklą išvyko 21 vaiku daugiau.

Lopšelyje-darželyje „Žvangutis“ teikiamos: tautinių šokių, krepšinio, šachmatų, anglų kalbos ir keramikos būrelių papildomo ugdymo paslaugos pagal sudarytas nuomos sutartis.

Vaikams su specialiaisiais poreikiais pagalbą teikia logopedė ir judesio korekcijos pedagogė. Kalbos ir kalbėjimo sutrikimus turi 49 vaikai, judesio ir padėties sutrikimus – 42 vaikai. Tai sudaro 36 % bendro vaikų skaičiaus. Lyginant su 2015 metais, 2016 metais vaikų, turinčių specialiųjų poreikių, skaičius padidėjo 4 %.

Vidutinis sąrašinis vaikų skaičius 2016 metais - 258 vaikai. 2015 metais sąrašinis vaikų skaičius buvo 257 vaikai. Lyginant su 2015 metais vaikų skaičius padidėjo 1 vaiku. Vaikų lankomumas 2015 metais buvo 80%, o 2016 metais - 82%. Vaikų lankomumas 2016 m. pagerėjo labai nežymiai.

Lopšelyje-darželyje ,,Žvangutis“ dirba 27 pedagogai: 12 pedagogų turi aukštąjį išsilavinimą, 2 – aukštąjį neuniversitetinį išsilavinimą ir 12 – aukštesnįjį pedagoginį išsilavinimą ir 1 – pedagogas studijuoja Kauno kolegijos J.Vienožinskio menų fakulteto ikimokyklinio ugdymo fakultete. 1 pedagogas turi eksperto kvalifikacinę kategoriją, 6 pedagogai turi metodininko, 13 – vyresniosios auklėtojos. Kūno kultūros pedagogė yra įgijusi vyresniojo mokytojo kvalifikacinę kategoriją, muzikos pedagogė ir logopedė – metodininko kvalifikacines kategorijas.

Žemės sutarties situacija. Žemės sklypo detalusis planas patvirtintas Kauno miesto savivaldybės administracijos direktoriaus 2005-11-11. Sudaryta Valstybinės žemės panaudos sutartis – 2007-08-07 Nr. M-19/2007-168-99 metams.

Pastato kategorija – kultūros, mokslo/darželis. Kauno visuomenės sveikatos centro leidimas -higienos pasas Nr. 9-0947(6)išduotas **2012-12-05.**

Energetinis auditas Nr.EA – 2008/09-02 ir investicinis projektas Nr. IP – 2008/09-02 atliktas 2008 rugsėjo mėnesį.

Techninis projektas paruoštas ir patvirtintas Nuolatinės statybos komisijos 2008-11-20 Nr. 40-10-SK 1529. Pastato rekonstravimui statybos leidimas Nr.8-SL-Nr.-106 išduotas 2008-12-16 galioja iki 2018-12-16.

Techninis projektas paruoštas ir patvirtintas „Vandentiekio ir nuotekų šalinimo dalis“ 2012-10-31 Nr. 2012-05-01-TP-VN.

Techninis darbo projektas paruoštas ir patvirtintas „Elektrotechninė dalis (vidaus), E“ 2015-03-31 Nr. EDS-1503-TDP-E.

Tvoros techninis projektas patvirtintas Kauno miesto savivaldybės administracijos direktoriaus įsakymu A-1373, 2015-04-27.

**II SKYRIUS**

**2016 METŲ SITUACIJOS ANALIZĖ**

**Išorės lėšų pritraukimo tendencijos ir finansinių prioritetų realizacija.**

Įstaiga pritraukė lėšų dalyvaudama projekte. „Šviečiamoji gyvulininkystės programa“ (vaikiškos saugos liemenės su atšvaitais, kuprinės, individualios užduočių knygelės, kanceliarinių prekių rinkiniai, puodeliai bei edukaciniai filmai).

Pirmojo tikslo – **pagerinti tėvų švietimą ir informavimą apie** vaikų ugdymą(si) – realizavimui panaudota 3 880 eurų iš valstybinių funkcijų vykdymo ir spec. lėšų programos. Įsigyta literatūros už 620 eurų, kanceliarinių prekių – 290 eurų, televizorius, printeriai – 858 eurus ir kitų prekių už 2 112 eurų.

Antrojo tikslo – **Vaikų ugdymą(si) lauke praplėsti lauko pedagogikos idėjomis** – realizavimui panaudota 4 444 eurų iš valstybinių funkcijų vykdymo ir spec. lėšų programos. Įsigyta 5 kompiuteriai, žaislai bei spaudiniai.

Trečiasis tikslas –įrengti lauko teritorijoje naujas žaidimų erdves - modernizuota ankstyvojo amžiaus vaikų lauko žaidimų aikštelė, įrengti futbolo, krepšinio aikštynai bei pojūčių takas ikimokyklinio ir priešmokyklinio amžiaus vaikams šio tikslo realizavimui panaudota valstybinių funkcijų vykdymo ir spec. lėšų programos bei 2 % gyventojų pajamų lėšos.

Įstaigai skirtos investicinės lėšos 51 800 eurų baigiamiesiems santechnikos, elektros apšvietimo darbams. Atliktas 4 grupių prausyklų ir tualetų remontas, nupirktos statybinės medžiagos panaudojant spec. lėšas. 4 810 eurų.

Finansinių išteklių gavimo ir panaudojimo analizė pagal atskirus finansavimo šaltinius (gyventojų 2% paramos ir labdaros lėšos, valstybinių funkcijų vykdymo programos lėšos ir kt.) pateikiama lentelėje:

|  |  |  |  |
| --- | --- | --- | --- |
| Finansavimo šaltinis | Skirta lėšų (tūkst. eurų) | Panaudota (tūkst.eurų) | Finansinių lėšų realizacija  (tūkst.. eurų) |
| Valstybinių funkcijų vykdymo programa | 213,5 | 213,5 | Visas gautas lėšas įsisavinome:  atlyginimams –122,5;  soc. draudimui – 35,8;  vadovėliams – 1,0;  pedagogų kvalifikacijai – 1,7;  pažintinei ugdytinių veiklai – 3,0;  žaislams, ugdymo priemonėms – 49,5; |
| Savivaldybės lėšos | 427,8 | 427,8 | Atlyginimams ir soc. draudimui – 365,0;  Medikamentams – 0,1;  Minkštam inventoriui  (čiužiniai, darbo rūbai) – 1,6;  Spaudiniams – 0,1;  Higienos priemonėms,  žaislams ir kt. prekėms – 6,5;  Kvalifikacijai – 0,1;  Mitybai – 15,0;  Ilgalaikio mater. turto einamasis remontas -0,3;  Komunalinėms paslaugoms – 34,7;  Kitoms paslaugoms – 2,2;  Projektavimo išlaidos – 0,9;  Ryšių paslaugoms – 1,3. |
| Savivaldybės lėšos  (2 programa) | 51,8 | 51,8 | Santechnikos darbams – 24,7;  Elektros remonto darbams – 27,1; |
| 2 % gyventojų pajamų lėšos | Likutis 2016-01-01 5,7.  Už per 2016 m. gauta 3,8 |  | Vaikų draudimas – 0,2;  Medžiagos sporto aikštynui – 0,2; |
| Specialiosios lėšos | 92,6 | 92,6 | Mitybai – 71,5;  Ūkiniam inventoriui ir kitoms prekėms – 20,8;  Kitoms paslaugoms – 0,1;  Ilgalaikio turto remontui – 0,2. |
| Pieno ir vaisių parama | 9,8 | 9,8 | Maisto prekėms – 4,8;  Lauko teritorijos atnaujinimas – 3,7;  Virtuvės įrangos atnaujinimas – 0,5. |

Finansiniai ištekliai naudojami efektyviai, planingai, atsižvelgiant į įstaigos strateginį planą.

Informacija apie įstaigos valdomo pastato fizinę būklę (2016 m. statinio kasmetinės apžiūros duomenimis).

Statinio dalių ir inžinerinės įrangos būklės įvertinimas:

|  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Pamatai | Išorinės sienos | Stogas | Langai | Lauko durys | Vidinės sienos | Lubos | Vidaus durys | Grindys | Maisto ruošimas | | Tualetai | | | Šildy-mas, vėdini-mas | | Vandentiekis, kanaliza-cija | | Elektros sistema | | | Pritaikymas neįgaliųjų poreikiams (jei reikia) | Komentarai |
| Patalpos | Įrenginiai | Patalpos | Uždaros kabinos | Įrenginiai | Šilumos punktas | Šildymo sistema | Vandentiekio sistema | Kanalizacijos sistema | Elektros instaliacija | Elektros skydinės | Šviestuvai |
| K | K (apšiltinti) | K (2338,37 kv.m) | NR | K (2 išėjimas ant stogo) | P | P | P | AK (1 gr.) K (1 gr.) P (6 gr.) | NR | K (el. plytos, bulvių tarkavimo mašinos.) | K (3grupės) | K (3 grupės) | NR | NR | K | AK | AK | K | AK | NR | Nepritaikyta | Pastatas priskirtas III pastatų grupei.  Pastato sienoms ir stogui reikalingas apšiltinimas.  Darbai, kuriuos būtina atlikti gerinant pastato būklę:  šildymo sistema;  elektros laidų pakeitimas.  Vienos grupės žaidimo kambario grindų kapitalinio remonto.  Rizikos veiksnys kiemo teritorijos takų ir aikštelių išsikraipiusios, sutrūkinėjusios plytelės. |

**Santrumpos:** NR – nereikalingas remontas, P – reikalingas paprastasis remontas, K – reikalingas kapitalinis remontas, AB – avarinė būklė, AK – atliktas kapitalinis remontas, AP– atliktas paprastasis remontas.

1. Kiekvienais metais statinio dalių ir inžinerinės įrangos būklė vertinama atsižvelgiant į statinio kasmetinės apžiūros rezultatus.

2. Įstaiga naudojamo pastato techninę priežiūrą vykdo statybos teisės aktų nustatyta tvarka.

3. Statinio dalių ir inžinierinės įrangos būklės įvertinimo duomenys ir kasmetinės apžiūros akte numatytos priemonės statinio fizinei būklei ir aplinkos higieninei būklei gerinti turi būti pagrindas rengiant turto priežiūros ir remonto programą, planuojant statinio ir jo inžinerinės įrangos remonto ar rekonstrukcijos darbus ir jų finansavimą.

Tikslų įgyvendinimo laipsnis pagal prognozuotus laukiamus rezultatus

|  |  |  |  |  |  |
| --- | --- | --- | --- | --- | --- |
| 1.Tikslas | | Minimalus lauktas 2016 m. rezultatas | 2016 m. įstaigos pasiektas realus rezultatas | | Maksimalus lauktas 2015 m. rezultatas |
| Pagerinti tėvų švietimą ir informavimą apie vaikų ugdymą(si). | | 50 % tėvų keisis požiūris į vaiko kokybiško ugdymo(si), jo tęstinumo užtikrinimo namuose svarbą. | Siekiant pagerinti tėvų švietimą ir informavimą apie vaikų ugdymą(si), keičiant jų požiūrį į vaiko ugdymo(si) namuose tęstinumo užtikrinimo svarbą buvo atlikta tėvų anketinė apklausa. Anketinėje apklausoje dalyvavo 80% tėvų.  Grupėse vyko pokalbiai – diskusijos su tėvais apie vaiko gebėjimus, pomėgius, jo ugdymo(si) ypatumus. Dalyvavo 60% tėvų. Tėvams buvo teikiama informacija apie grupėse taikomus vaiko ugdymo(si) būdus bei metodus: stendiniai pranešimai, vaikų kūrybinių darbų parodos. Įvairūs vaikų atlikti darbai, individualios užduotys, nuotraukos, atspindinčios vaikų ugdymą(si) grupėse bei kitose įstaigos erdvėse, edukacinėse išvykose buvo talpinamos tėvams matomose erdvėse, elektroniniame dienyne „Mūsų darželis“. Ugdytinių tėvai buvo kviečiami dalyvauti ugdymo procese: talkinti plėtojant savaitės temas, dalintis įgytu patyrimu, pomėgiais, profesiniais gebėjimais.  Tėvai dalyvavo projektuose: „Savaitė be patyčių“, „Nykštukų karalystė“, „Pažinkime naminius gyvulius ir paukščius“, „Žaliasis daigynas“, „Labas rytas, tau nosyte“.  Įstaigoje dirbantys specialistai, drauge su pedagogėmis, organizavo renginius, į kuriuos kvietė įsijungti ir ugdytinių tėvus. Logopedė , su grupės, kurioje buvo daugiausia vaikų, turinčių kalbos sutrikimų, pedagogėmis vykdė projektą „Miklūs mūsų liežuvėliai“. Projekte dalyvavo 90% grupės tėvų. Organizavo žaidimų popietes, kuriose dalyvavo vaikai ir jų tėvai, teikė individualias konsultacijas grupių pedagogėms, tėvams apie įvairių vaiko kalbos sutrikimų šalinimo būdus.  Muzikos pedagogė, drauge su vyresniojo ikimokyklinio ir priešmokyklinio ugdymo pedagogėmis, organizavo muzikines popietes vaikams ir jų tėvams „Muzikuok su savo vaiku“, rengė atvirų durų dienas tėvams. Vyko individualūs pokalbiai su gabių muzikai ugdytinių tėvais.  Kūno kultūros pedagogė rengė sportines pramogas, kuriose dalyvavo ugdytinių šeimų nariai, kvietė tėvus dalyvauti mieste vykusiuose sporto renginiuose.  Įstaigoje buvo organizuota pramogų savaitė „Gera žaisti mums visiems kartu“, kurioje dalyvavo visa darželio bendruomenė; pedagogai, kt. darbuotojai, ugdytiniai, jų šeimų nariai. Renginyje dalyvavo 70% tėvų. | | 70 % tėvų keisis požiūris į vaiko kokybiško ugdymo(si), jo tęstinumo užtikrinimo namuose svarbą. |
| **Komentaras.** Atlikta tėvų anketinė apklausa, giluminio audito išvados atskleidė, kad tėvų švietimo ir informavimo apie vaikų ugdymą(si) sistema dar nėra veiksminga, todėl ateinančiais metais ieškosime naujų ir plėtosime šiais metais taikytas bendravimo ir bendradarbiavimo su šeima formas. Sieksime formuoti teigiamą tėvų požiūrį į vaiko ugdymo(si) tęstinumo namuose užtikrinimo svarbą. | | | | | |
| 2. Tikslas | | Minimalus lauktas 2016 m. rezultatas | 2016 m. įstaigos pasiektas realus rezultatas | | Maksimalus lauktas  2016 m. rezultatas |
| Vaikų ugdymą(si) lauke praplėsti lauko pedagogikos idėjomis. | | 50% įstaigą lankančių vaikų turės galimybę lauko aikštelėse užsiimti juos dominančia veikla. | Įgyvendinant šį tikslą ypatingas dėmesys buvo skiriamas geresnių sąlygų, ikimokyklinio ir priešmokyklinio amžiaus vaikams plėtoti įvairesnes veiklas įstaigos lauko teritorijoje, sukūrimui.  Įstaigos vadovai ir pedagogai metų eigoje lankė seminarus, bendravo su lauko pedagogikos idėjas taikančių ikimokyklinių įstaigų pedagogais, kurių metu įgijo teorinių žinių ir praktinės patirties apie lauko pedagogikos idėjų taikymą, kuriant erdves vaikų veikloms lauke. Buvo parengtas ilgalaikis (2016-2018m.) projektas „Edukacinių erdvių kūrimas lauko teritorijoje“. Vyko pokalbiai-diskusijos su įstaigos bendruomene: pedagogais, ugdytinių tėvais, techninio personalo darbuotojais siekiant bendromis pastangomis sėkmingai įgyvendinti užsibrėžtą tikslą: sukurti lauke žaidybines erdves, skatinančias vaikus tyrinėti, atrasti, kurti, plėtoti vaidmeninius žaidimus, tenkinti aktyvaus judėjimo poreikį. Lauko teritorijoje imta organizuoti daugiau ir įvairesnių veiklų: sportinių bei meninių pramogų, žaidimų, gamtos reiškinių stebėjimų, tyrinėjimų. Vyko stebėjimų ir tyrinėjimų savaitė „Paslaptingas vabaliukų pasaulis“, kūrybinė savaitė „Rudens mozaika“. Į vaikų veiklų lauke organizavimą aktyviau įsijungė specialistai: muzikos, socialinė, kūno kultūros pedagogės, logopedė. Atsižvelgiant į oro sąlygas pradėta lauke organizuoti rytines vaikų mankštas. Vyr. slaugytoja parengė ir pedagogams bei tėvams pristatė pranešimą “Aktyvus judėjimas-vienas iš vaiko sveikatą stiprinančių veiksnių“. Vaikų saugumo lauko teritorijoje užtikrinimui visų grupių vaikams buvo pasiūtos, skirtingų atspalvių skiriamieji ženklai – skarelės, kad pedagogėms būtų lengviau stebėti lauko teritorijoje žaidžiančius savo grupės vaikus. Įstaiga dalyvavo mieste geriausiai tvarkomų mokyklų edukacinių erdvių apžiūros konkurse. | | 70% įstaigą lankančių vaikų turės galimybę lauko aikštelėse užsiimti juos dominančia veikla. |
| **Komentaras.** Įstaigos strateginiame veiklos plane numatyta, kad šis tikslas bus plėtojamas iki 2018 metų. | | | | | |
| 3. Tikslas | Minimalus lauktas 2016 m. rezultatas | | | 2016 m. įstaigos pasiektas realus rezultatas | Maksimalus lauktas  2016 m. rezultatas |
| Įrengti lauko teritorijoje naujas žaidimų erdves. | | 50% įstaigos ugdytinių bus sudarytos sąlygos tenkinti aktyvaus judėjimo poreikį. | Įgyvendinant šį tikslą, drauge su socialiniais partneriais- apželdinimo įmone „Sodo guru“, buvo parengtas lauko teritorijos apželdinimo projektas. Vyko pokalbiai-diskusijos su įstaigos bendruomene, aptariant lauko teritorijoje naujų žaidimų erdvių įrengimą, numatant reikalingų atlikti darbų eigą. Buvo organizuojamos ugdytinių tėvų, įstaigos darbuotojų talkos apsodinant įsigytomis tujomis lauko teritoriją. Tėvai talkino sodinant vaismedžius bei vaiskrūmius, tvarkant grupių lauko erdves, įrengiant pojūčių taką. Buvo baigtos įrengti sportinių žaidimų: krepšinio ir futbolo aikštelės.  Lopšelio grupių lauko žaidimų erdvės, dėl vaikų saugumo, aptvertos tvora, papildytos naujomis, šiuolaikiškomis, saugiomis stacionariomis lauko priemonėmis. Įstaigos lauko teritorijoje, padedant tėvams, įrengtas alpinariumas. | | 100% įstaigos ugdytinių bus sudarytos sąlygos tenkinti aktyvaus judėjimo poreikį. |
| **Komentaras.** Lauko teritorijoje nesutvarkytos erdves ugdymo priemonių laikymui. Neištirtas reikalingų ugdymo priemonių įsigijimo poreikis. | | | | | |

**Plačiojo įsivertinimo išvados**

|  |  |  |
| --- | --- | --- |
| Privalumai | Trūkumai | Tobulinti pasirinkti mokyklos veiklos aspektai |
| 3.2.2.; 5.2.2; 6.1.2; 6.3.1. | 2.4; 6.2.3. | 2.4. |

**Giluminio įsivertinimo išvados**

|  |
| --- |
| 2016 m. buvo atliktas II srities „Vaiko ugdymas ir ugdymasis“ veiklos rodiklio 2.4.3 „Šeimos gaunamos informacijos kokybė“ auditas. Tyrime dalyvavo įstaigos pedagogai ir tėvai.  Išsamus vaiko pasiekimų vertinimas įstaigoje vykdomas du kartus metuose. 80% pedagogų apie vaikų pasiekimus informuoja tėvus individualių susitikimų metu. Esant reikalui dalyvauja ir specialistai (logopedė, kūno kultūros, muzikos pedagogės bei socialinė pedagogė). Pokalbio metu aptariami vaiko pasiekimai ir numatomi tolimesni ugdimosi žingsniai. 22% pedagogų taiko apvalaus stalo diskusijas su tėvais. VGK bendradarbiauja su tėvais, kurių vaikai turi specialiųjų poreikių.  68% tėvų susipažįsta su vaikų darbais, kurie kaupiami vaiko aplanke. 95% tėvų teigia, kad pastebi vaiko tobulėjimą švenčių, vakaronių, žaidimų popiečių metu. 29% tėvų įsijungia į ugdomąją veiklą grupėje. 15% tėvų teigia, kad pokalbiai su pedagogais ir specialistais padeda tęsti vaiko ugdymą namuose.  Nuo 2016 metų rugsėjo mėnesio tėvų informavimas apie vaikų pasiekimus teikiama naudojant elektroninį dienyną „Mūsų darželis“. IT leidžia greitai pateikti tėvams įvairią medžiagą apie vaikų veiklą įkeliant nuotraukas, pateikiant vaiko gebėjimų diagramą ir kt.. Šios technologijos skatina tėvus aktyviau bendrauti ir bendradarbiauti su grupės auklėtojomis, siekiant vaiko gebėjimų tobulinimo.  Šis tyrimas atskleidė, kad reikia toliau tobulinti, plėtoti bendradarbiavimą su šeima ir siekti didesnio tėvų aktyvumo tęsiant ugdimąsi šeimoje. Atsižvelgiant į 2017 metų švietimo prioritetus, įstaigos strateginį planą 2017 metais tobulinsime „Vaiko ugdymas ir ugdymasis“ srities veiklos rodiklį „Šeimos ir mokyklos bendradarbiavimas ugdymo procese“. |

Švietimo ir mokslo ministro nustatyta tvarka paskirtų išorės vertintojų, kontrolieriaus, vidaus audito skyriaus ir kitų institucijų išvados.

2016 metais lopšelyje-darželyje vyko tokie planiniai kontroliniai patikrinimai:

1. Kauno miesto valstybinės maisto ir veterinarijos tarnybos, 2016-09-29 patikrinimo aktas Nr. 33VMĮP-1118 – išvados ir nurodymas:

* aliuminį inventorių pakeisti tinkamu iki 2016-12-31, pagal finansines galimybes.

2. Kauno miesto visuomenės sveikatos centro, 2016-06-09 patikrinimo aktas Nr.PA2-510(17.15.1.2.12.) – išvados ir nurodymai:

* vaikų skaičius grupėse neatitinka higienos normų reikalavimų – iki 2017-01-07.

3. Kauno miesto visuomenės sveikatos centro, 2016-10-07 patikrinimo aktas (grįžtamoji) Nr.PA.2-1309 (17.15.1.2.12.).

4. Viešieji pirkimai ir ataskaitos registruojami ir vykdomi Centrinėje viešųjų pirkimų informacinėje sistemoje (CVP IS).

**III SKYRIUS**

**2016 METŲ TIKSLŲ AKTUALIZAVIMAS IR PAGRINDIMAS FINANSINIAIS IŠTEKLIAIS, PLANUOJAMI INVESTICIJŲ PROJEKTAI**

Įgyvendinant įstaigos strateginio plano 2016-2018 metams I strateginį tikslą „**Pagerinti bendradarbiavimą su šeima drauge vertinant vaikų pasiekimus ir pažangą**“ bus naudojamos MK lėšos – 500 eurų ir savivaldybės lėšos – 350 eurų.

Bendru pedagogu sutarimu, atsižvelgdami į 2017 metų švietimo prioritetus, tobulinsime srities „Vaiko ugdymas ir ugdimasis“ veiklos rodiklį „Šeimos ir mokyklos bendradarbiavimas ugdymo procese“. Toliau plėtosime ir sieksime kokybės informuojant šeimą apie vaiko pažangą. Šviesime tėvus apie vaiko ugdimosi tęstinumo šeimoje naudą. Įsisavinsime ir panaudosime elektroninio dienyno „Mūsų darželis“ galimybes.

Šis metinis tikslas pagrįstas 2016 metų veiklos analize, plačiojo ir giluminio įsivertinimo išvadomis.

Įgyvendinant įstaigos strateginio plano 2016-2018 metams II strateginį tikslą „**Vaikų ugdymą(si) lauke praplėsti lauko pedagogikos idėjomis“** bus naudojamos MK – 3 000 eurų ir spec. lėšos – 2 000 eurų.

2017 metais parengsime ir įgyvendinsime vaikų ugdymo lauke projektus. Pedagogai tobulins žinias lankydami seminarus bei įstaigas, kurios diegia lauko pedagogikos idėjas. Šis metinis tikslas pagrįstas 2016 metų įstaigos veiklos analize bei 2017 metų švietimo prioritetais.

Įgyvendinant įstaigos strateginio plano 2016-2018 metams III strateginį tikslą „**Įrengti lauko teritorijoje naujas žaidimų erdves“ bei pakeisti vienos grupės grindis.** 2017 metais įrengsime sportinių žaidimų aikštelę, įsigysime naujų, modernių lauko priemonių vaikams, kurios skatins vaikus kurti, judėti, sportuoti bei palaikyti džiugią emocinę būseną.

Pakeisti vienos grupės ir miegamojo grindis. Tikslui įgyvendinti planuojame gauti 3 500 Eur savivaldybės lėšų, MK – 5 000 Eur., spec.lėšos – 5 000 Eur.

Šis metinis tikslas pagrįstas 2016 metų įstaigos veiklos analize, 2016 metų statinio kasmetinės apžiūros duomenimis, 2017 metų švietimo prioritetais bei LR higienos norma HN 75:2010.

**IV SKYRIUS**

**VEIKLOS TURINYS**

***I tikslas***

**Pagerinti bendradarbiavimą su šeima vertinant vaikų pasiekimus ir pažangą.**

|  |  |  |
| --- | --- | --- |
| Sėkmės kriterijus | Laukiami minimalūs rezultatai | Laukiami maksimalūs rezultatai |
| Atnaujinta bendradarbiavimo su šeima, vertinant vaikų pasiekimus, sistema. | 50% tėvų aktyviau domėsis vaikų pasiekimais ir pažanga. | 70% tėvų aktyviau domėsis vaikų pasiekimais ir pažanga. |

**Priemonės**

|  |  |  |  |  |  |  |
| --- | --- | --- | --- | --- | --- | --- |
| Eil. Nr. | Priemonės pavadinimas | Atsakingi vykdytojai | Socialiniai partneriai | Įvykdymo terminas | Ištekliai | Pastabos |
| 1. | Anketinės tėvų apklausos, kaip (kokiais būdais) jie išsiaiškina vaikų pasiekimus bei pažangą, analizė. | Direktorės pavaduotoja ugdymui,  auklėtojos |  | Sausis | Mokytojų taryba |  |
| 2. | Pokalbis-diskusija „Taikytinos bendradarbiavimo su šeima, aptariant vaikų pasiekimus bei pažangą, formos“. | Direktorės pavaduotoja ugdymui,  grupių  auklėtojos,  specialistai |  | Vasaris | Metodinė taryba |  |
| 3. | Paskaitos, pokalbiai-diskusijos tėvams apie sąlygų sėkmingam vaikų ugdymui(si) darželyje ir namuose, sudarymą, ugdymo tęstinumo namuose svarbą. | Direktorė, direktorės pavaduotoja ugdymui |  | Kovas – Gegužė  Spalis - Lapkritis | Metodinė taryba |  |
| 4. | Informacijos tėvams, atspindinčios individualius vaiko gebėjimus, jo pasiekimus bei daromą pažangą, pateikimas grupės erdvėse. | Direktorės pavaduotoja ugdymui,  grupių auklėtojos |  | Vasaris - Gruodis | Metodinė taryba |  |
| 5. | Tėvų informavimas apie vaikų pasiekimus bei pažangą, naudojant elektroninį dienyną „Mūsų darželis“ | Direktorės pavaduotoja ugdymui,  grupių auklėtojos,  specialistai |  | Sausis - Gruodis | Metodinė  taryba |  |
| 6. | Tyrimas „Taikomos bendradarbiavimo su šeima formos, vertinant vaikų pasiekimus bei pažangą“. | Direktorės pavaduotoja ugdymui,  auklėtojos,  specialistai |  | Gruodis |  |  |

***II tikslas***

Vaikų ugdymą(si) lauke praplėsti lauko pedagogikos idėjomis.

|  |  |  |
| --- | --- | --- |
| Sėkmės kriterijus | Laukiami minimalūs rezultatai | Laukiami maksimalūs rezultatai |
| Praplėsta pedagogų patirtis, taikant lauko pedagogikos idėjas, organizuojant ikimokyklinio ir priešmokyklinio amžiaus vaikų ugdymą(si);  įrengtos naujos lauko edukacinės erdvės;  galimybės vaikams rinktis juos dominančią veiklą lauke. | 50 % pagerės ugdymo organizavimo sąlygos lauko edukacinėse erdvėse. Vaikai galės rinktis juos dominančias veiklas lauke. | 70 % pagerės ugdymo organizavimo sąlygos lauko edukacinėse erdvėse. Vaikai galės rinktis juos dominančias veiklas lauke. |

**Priemonės**

|  |  |  |  |  |  |  |
| --- | --- | --- | --- | --- | --- | --- |
| Eil. Nr. | Priemonės pavadinimas | Atsakingi vykdytojai | Socialiniai partneriai | Įvykdymo terminas | Ištekliai | Pastabos |
| 1. | Tyrimas „Ugdymo priemonių įsigijimas vaikų veiklai lauke“ | Direktoriaus pavaduotojas ugdymui,  grupių auklėtojos, specialistai |  | Vasaris | Metodinė taryba |  |
| 2. | Seminarai, paskaitos pedagogams apie lauko pedagogikos idėjas | Įstaigos direktorė, direktoriaus pavaduotojas ugdymui. |  | Gruodis | Metodinė taryba |  |
| 3. | Vizitai į įstaigas, diegiančias lauko pedagogikos idėjas ikimokyklinio ir priešmokyklinio amžiaus vaikams | Įstaigos direktorė, direktoriaus pavaduotojas ugdymui. |  | Gruodis | Metodinė taryba |  |
| 4. | Projektų, numatančių vaikų veiklas lauke, parengimas ir įgyvendinimas. | Direktoriaus pavaduotojas ugdymui,  grupių auklėtojos, specialistai |  | Balandis -Spalis | Metodinė taryba |  |
| 5. | Stebėjimų, eksperimentų, tyrinėjimų lauke organizavimas. | Direktoriaus pavaduotojas ugdymui, grupių auklėtojos, specialistai |  | Balandis - Birželis | Metodinė taryba |  |
| 6. | Sportinių, meninių, kūrybinių pramogų lauke organizavimas. | Direktoriaus pavaduotojas ugdymui, grupių auklėtojos, specialistai |  | Gegužė – Birželis,  Rugsėjis - Spalis | Metodinė taryba |  |
| 7. | Tyrimas „Naujų formų bei metodų taikymas organizuojant vaikų ugdymą(si) lauke“. | Direktoriaus pavaduotoja ugdymui |  | Lapkritis | Metodinė taryba |  |
| 8. | Lankstinukas „Lauko pedagogikos idėjų taikymas įstaigoje“. | Direktoriaus pavaduotoja ugdymui,  Auklėtojos: Dalia Ganusauskienė ir Valė Lazauskienė,  kūno kultūros pedagogė |  | Lapkritis | Metodinė taryba |  |

**III tikslas**

Įrengti lauko teritorijoje naujas žaidimų erdves

|  |  |  |
| --- | --- | --- |
| Sėkmės kriterijus | Laukiami minimalūs rezultatai | Laukiami maksimalūs rezultatai |
| Įrengta sportinių žaidimų erdvė, tyrinėjimų ir vaidmeninių žaidimų erdvės papildytos stacionariomis priemonėmis, įsigyta naujų ugdymo priemonių tyrinėjimų, kūrybinių, vaidmeninių žaidimų erdvėms. | 50% įstaigos ugdytinių turės galimybę vystyti įvairesnius sportinius, kūrybinius, vaidmeninius žaidimus, stebėti bei tyrinėti aplinką. | 80% įstaigos ugdytinių turės galimybę vystyti įvairesnius sportinius, kūrybinius, vaidmeninius žaidimus, stebėti bei tyrinėti aplinką. |

**Priemonės**

|  |  |  |  |  |  |  |
| --- | --- | --- | --- | --- | --- | --- |
| Eil. Nr. | Priemonės pavadinimas | Atsakingi vykdytojai | Socialiniai partneriai | Įvykdymo terminas | Ištekliai | Pastabos |
| 1. | Įstaigos bendruomenės talkų organizavimas tvarkant sportinių žaidimų, tyrinėjimų ir vaidmeninių žaidimų erdves. | Direktoriaus pavaduotojas ūkiui. |  | Kovas | Įstaigos bendruomenė |  |
| 2. | Įsigijimas stacionarių priemonių sportinių žaidimų erdvei | Įstaigos direktorius ir pavaduotojai |  | Balandis |  |  |
| 3. | Stacionarių priemonių tyrinėjimų ir vaidmeninių žaidimų erdvėms įsigijimas. | Direktoriaus pavaduotojai ugdymui ir ūkiui |  | Gegužė | 700 eurų spec. lėšų ir 300 eurų biudžeto lėšų |  |
| 4. | Ugdymo priemonių, tyrinėjimams, eksperimentams atlikti, meistravimui, vaidmeniniams žaidimams lauko edukacinėse erdvėse įsigijimas. | Direktoriaus pavaduotojas ugdymui |  | Birželis |  |  |

**V SKYRIUS**

**ATSISKAITYMO IR VISUOMENĖS INFORMAVIMO TVARKA**

|  |  |  |  |
| --- | --- | --- | --- |
| Kas atsiskaito  ir informuoja | Kam atsiskaitoma  ar informuojama | Atsiskaitymo ir informavimo forma | Įvykdymo terminas |
| Direktorius | Kauno miesto savivaldybei | Vadovo veiklos ataskaita | Balandis |
| Direktorius,  direktoriaus pavaduotojas ugdymui,  direktoriaus pavaduotojas ūkiui | Įstaigos tarybai, mokytojų tarybai   * dėl 2016 m. įstaigos veiklos tarpinių rezultatų; * dėl veiklos programos įgyvendinimo; * dėl finansinių lėšų panaudojimo. | Pranešimai, ataskaitos | Birželis/  Gruodis |
| Direktoriaus pavaduotojas ugdymui | Mokytojų tarybos posėdyje dėl veiklos programos tarpinio tikslų įgyvendinimo. | Ataskaita | Birželis |
| Audito grupės pirmininkas | Įstaigos tarybai, bendruomenei  Dėl plačiojo audito rezultatų. | Plačiojo audito ataskaita | Lapkritis |
| Mokytojai  Audito grupės pirmininkas | Direktoriaus pavaduotojui ugdymui dėl savianalizės atlikimo.  Dėl giluminio audito rezultatų. | Pedagogų savianalizės.  Giluminio audito ataskaita | Birželis |
| Vaiko gerovės komisijos pirmininkas | Mokytojų tarybai dėl Vaiko gerovės komisijos veiklos. | Ataskaita | Gruodis |
| Vyr. buhalterė | Direktoriui dėl sąmatų vykdymo | Ataskaita | Kas ketvirtį |

Direktoriaus pavaduotoja ugdymui Irena Žemaitytė

Veiklos plano rengimo darbo grupė Genė Šarkuvienė

Lina Ūsienė

Vita Miškinytė

PRITARTA

Kauno lopšelio-darželio ,,Žvangutis“ tarybos

2016 m. gruodžio 13 d.

posėdžio protokolu Nr. 4